L 76, 30.3.1993 г., стр. 1).
 ПРИЛОЖЕНИЕ V
 Технически спецификации за европейската статистика за международната търговия със стоки, в т.ч. търговията със стоки по характеристики на предприятията
 ГЛАВА I
 ОБЩИ РАЗПОРЕДБИ
 Раздел 1
 Определения
 За целите на европейската статистика за международната търговия със стоки се прилагат следните определения:
 а)
 „стоки“ са всички видове движимо имущество, включително електроенергия и природен газ;
 б)
 „износ на стоки“ са всички физически движения на стоки, които се изваждат от запаса от материални ресурси на дадена държава членка, като напускат статистическата територия на тази държава членка и се движат към местоназначение на статистическата територия на друга държава членка или държава извън Европейския съюз;
 в)
 „внос на стоки“ са всички физически движения на стоки, които се добавят към запаса от материални ресурси на дадена държава членка, като се въвеждат на статистическата територия на тази държава членка от статистическата територия на друга държава членка или нечленуваща държава;
 г)
 „особени стоки или движения“ са стоките или движенията на стоки по глава III от настоящото приложение, които по естеството си се отклоняват от принципа за отчитане на физическите движения на стоки през границата на дадена държава членка или за които са необходими особени методически разпоредби, различаващи се от приложимите разпоредби за всички други стоки или движения;
 д)
 „съюзни стоки“ са „съюзни стоки“ според определението в Митническия кодекс на Съюза;
 е)
 „несъюзни стоки“ са „несъюзни стоки“ според определението в Митническия кодекс на Съюза;
 ж)
 „митническа декларация“ е „митническа декларация“ според определението в Митническия кодекс на Съюза;
 з)
 „митническо решение“ е всеки официален акт на митническите органи, свързан с приети митнически декларации и притежаващ правно действие по отношение на едно или повече лица;
 и)
 „нечленуваща държава“ е всяка държава или територия, която не е част от статистическата територия на Европейския съюз;
 й)
 „стоки в транзит между държави членки“ са стоки, които по пътя си към държавата членка на местоназначение (получаване) се движат през междинна държава членка или спират по причини, свързани само с превоза на стоките, без това движение да е внос или износ на стоки в посочената държава членка;
 к)
 „икономическа собственост“ е правото да се иска получаване на ползите, свързани с употребата на актив, поради приемането на свързаните с това рискове; икономическият собственик на един актив не е непременно юридическият собственик;
 л)
 „стоки в привиден износ“ са стоки, които идвайки от друга държава членка, се въвеждат в държавата членка, където се намират към момента на поставяне под митническия режим, с цел декларирането им за износ, при условие че износителят не е установен в държавата членка, където стоките се намират към момента на поставяне под митническия режим, и че въвеждането в държавата членка, където стоките се намират към момента на поставяне под митническия режим, не е вътресъюзно придобиване на стоки или сделка, която се третира като такова придобиване съгласно Директива 2006/112/ЕО на Съвета;
 м)
 „стоки в привиден внос“ са стоки, които са допуснати за свободно обращение в държава членка, когато вносителят не е установен в тази държава членка, и които впоследствие се изнасят за друга държава членка;
 н)
 „преработка“ са действия